**РЕПУБЛИКА СРПСКА**

**НАРОДНА СКУПШТИНА**

**З А П И С Н И К**

**са Десете посебне сједнице Народне скупштине Републике Српске,**

**одржане 20. октобра 2023. године**

Десета посебна сједница Народне скупштине Републике Српске одржана је 20. октобра 2023. године у Бањој Луци.

Предсједник Народне скупштине Републике Српске др Ненад Стевандић (у даљем тексту предсједник) отворио је Десету посебну сједницу и констатовао да постоји кворум за рад, те да су одсуство са сједнице најавили народни посланици: Милка Савић, Милан Петровић, Милан Радовић и Тања Вукомановић. Неколико народних посланика је најавило кашњење.

На почетку сједнице предсједник је обавијестио присутне да ће се радити док се не исцрпи дневни ред Десете посебне сједнице Народне скупштине Републике Српске, а да ће ***дан за гласање***бити по окончању расправе о предложеној тачки дневног реда.

На основу члана 170, став 2 Пословника Народне скупштине Републике Српске (у даљем тексту Пословник) сједница је заказана на захтјев српског члана Предсједништва Босне и Херцеговине из Републике Српске Жељке Цвијановић.

Посланици су усвојили

**ДНЕВНИ РЕД**

1. **Приједлог одлуке о потврђивању Изјаве члана Предсједништва Босне и Херцеговине из Републике Српске по којој је Закључак Предсједништва Босне и Херцеговине у поводу ескалације напада органа ентитета Република Српска на темељне одредбе Дејтонског мировног споразума и угрожавања уставноправног поретка државе Босне и Херцеговине, број: 01-50-1-2975-25/23 усвојен без консензуса на 8. редовној сједници Предсједништва Босне и Херцеговине, одржаној 10. октобра 2023. године, веома штетан по виталне интересе Републике Српске**

**са**(присутно 76, гласало 68) ***66 гласова за, два против и ниједан посланик се није уздржао од гласања.***

**Ад – 1: Приједлог одлуке о потврђивању Изјаве члана Предсједништва Босне и Херцеговине из Републике Српске по којој је Закључак Предсједништва Босне и Херцеговине у поводу ескалације напада органа ентитета Република Српска на темељне одредбе Дејтонског мировног споразума и угрожавања уставноправног поретка државе Босне и Херцеговине, број: 01-50-1-2975-25/23 усвојен без консензуса на 8. редовној сједници Предсједништва Босне и Херцеговине, одржаној 10. октобра 2023. године, веома штетан по виталне интересе Републике Српске**

У складу са чланом 134 Пословника одобрен је захтјев предлагача за дуже вријеме излагања **са** (присутно 74, гласало 70) ***65 гласова за, једним против и четири посланика су се уздржала од гласања.***

Уводно излагање о овим тачкама дневног реда поднијела је Жељка Цвијановић, српски члан Предсједништва БиХ из Републике Српске.

У посланичкој расправи, учествовали су: Милорад Додик, предсједник Републике Српске, Радован Вишковић, предсједник Владе Републике Српске, Срђан Мазалица, Тамара Дамјановић, Игор Црнадак, Жељка Цвијановић, српски члан Предсједништва БиХ из Републике Српске, Драгомир Васић, Срђан Тодоровић, Споменка Стевановић, Игор Жунић, Жељко Дубравац, Рамиз Салкић, Драган Галић, Огњен Бодирога, Ђорђе Вучинић, Маја Драгојевић Стојић, Ненад Стевандић, Миланко Михајилица, Небојша Вукановић, Перо Ђурић и Загорка Граховац.

Криви навод или реплику, имали су: Небојша Вукановић, Вукота Говедарица, Игор Црнадак, Срђан Мазалица, Ања Љубојевић, Игор Жунић, Рамиз Салкић и Жељко Дубравац.

Повреду Пословника пријавили су: Ђорђе Вучинић, Небојша Вукановић и Жељко Дубравац.

Клуб посланика ПДП поднио је закључке.

Закључена је расправа.

Завршну ријеч о овој тачки дневног реда поднијела је Жељка Цвијановић, српски члан Предсједништва БиХ из Републике Српске.

*У* ***дану за гласање***,20. октобра 2023. године*,* своје одсуство најавили су народни посланици: Милка Савић, Милан Петровић, Милан Радовић, Тања Вукомановић, Радислав Дончић, Саша Грбић, Андреа Гајић, Вукота Говедарица, Ђорђе Вучинић, Александар Трнинић и Милица Ловрић.

**Ад – 1: Приједлог одлуке о потврђивању Изјаве члана Предсједништва Босне и Херцеговине из Републике Српске по којој је Закључак Предсједништва Босне и Херцеговине у поводу ескалације напада органа ентитета Република Српска на темељне одредбе Дејтонског мировног споразума и угрожавања уставноправног поретка државе Босне и Херцеговине, број: 01-50-1-2975-25/23 усвојен без консензуса на 8. редовној сједници Предсједништва Босне и Херцеговине, одржаној 10. октобра 2023. године, веома штетан по виталне интересе Републике Српске**

**Одлука о потврђивању изјаве члана Предсједништва БиХ из Републике Српске:**

**I**

**Народна скупштина Републике Српске потврђује Изјаву члана Предсједништва Босне и Херцеговине из Републике Српске о проглашењу Закључка Предсједништва Босне и Херцеговине у поводу ескалације напада органа ентитета Република Српска на темељне одредбе Дејтонског мировног споразума и угрожавања уставноправног поретка државе Босне и Херцеговине, број: 01-50-1-2975-25/23, усвојеног без консензуса на 8. редовној сједници Предсједништва Босне и Херцеговине, одржаној 10. октобра 2023. године, веома штетним по виталне интересе Републике Српске.**

**II**

**Ова одлука ступа на снагу даном доношења, а објавиће се у „Службеном гласнику Републике Српске“.**

**Одлука је усвојена двотрећинском већином са** (присутно 72, гласало 67) **66 *гласова за, једним против и ниједан посланик се није уздржао од гласања.***

Закључци Клуба посланика ПДП:

1. Народна скупштина Републике Српске потврђује политички договор свих парламентарних партија са сједиштем у Републици Српској из 2020. године, о томе да ће се заступати заједнички став према којем ће, након одласка троје страних судија, једног судију бирати Народна скупштина Републике Српске, а друга два Парламент Федерације Босне и Херцеговине.

Народна скупштина Републике Српске обавезује све представнике Републике Српске који учествују у разговорима о овој теми да се чврсто држе ових ставова.

1. Народна скупштина Републике Српске констатује да је у претходном периоду дошло до кршења раније усвојених закључака везаних за неопходност усвајања закона о Уставном суду БиХ.

Како би се предуприједио наставак ове праксе, штетне по Републику Српску, Народна скупштина Републике Српске потврђује раније утврђени став да представници Републике Српске неће разматрати и учествовати у усвајању других закона, прије него што се усвоји закон о Уставном суду БиХ.

1. Овај закључак ступа на снагу наредног дана од дана објављивања у „Службеном гласнику Републике Српске“.

**Закључци нису усвојени** (присутно 72, гласало 56) – **20 *гласова за, два против и 34 посланика су се уздржала од гласања.***

Предсједник је закључио Десету посебну сједницу Народне скупштине Републике Српске.

У складу са чланом 174, став 10 Пословника саставни дио овог записника је стенограм од 98 страница, тонски и видео-запис Десете посебне сједнице Народне скупштине Републике Српске.

**ГЕНЕРАЛНИ СЕКРЕТАР ПРЕДСЈЕДНИК**

**НАРОДНЕ СКУПШТИНЕ НАРОДНЕ СКУПШТИНЕ**

***Боран Босанчић Др Ненад Стевандић***